**ГОДИШЊИ ИЗВЕШТАЈ О РАДУ ИНСПЕКЦИЈЕ СОЦИЈАЛНЕ ЗАШТИТЕ МИНИСТАРСТВА ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА ЗА 2017. ГОДИНУ**

Инспекцијски надзор у области социјалне заштите, у складу са Законом о социјалној заштити, врши министарство надлежно за социјална питања, преко инспектора социјалне заштите, осим када су у питању пружаоци услуга са територије аутономне покрајине, када инспекцијски надзор врши надлежни орган аутономне покрајине као поверени посао, а преко инспектора социјалне заштите[[1]](#footnote-1).

Када су у питању центри за социјални рад и пружаоци дневних услуга у заједници са територије града Београда, (осим смештаја за жртве трговине људима), инспекцијски надзор врши градска управа града Београда као поверени посао, преко инспектора социјалне заштите[[2]](#footnote-2).

Инспектори социјалне заштите министарства надлежног за социјална питања ''имају право и дужност да остварују непосредан надзор над радом инспектора социјалне заштите органа којима је поверено вршење инспекцијског надзора''[[3]](#footnote-3).

1. **Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултати предузетих мера**

Актуелно, инспекцијски надзор над пружаоцима услуга социјалне заштите реализује укупно 13 инспектора социјалне заштите[[4]](#footnote-4).

У складу са наведеним, инспекција социјалне заштите организована је на три нивоа, при органима управе: Одељење за инспекцијски надзор Министарства за рад, запошљавање, борачка и социјална питања у оквиру Сектора за бригу о породици и социјалну заштиту, покрајинска инспекција социјалне заштите у оквиру Покрајинског секретаријата за социјалну политику, демографију и равноправност полова, као и инспекција социјалне заштите у оквиру Секретаријата за социјалну заштиту града Београда.

Број надзираних субјеката у надлежности инспекције социјалне заштите далеко надмашује капацитете ових инспекцијских служби: 69 установа социјалне заштите чији је оснивач Република Србија или Аутономна покрајина Војводина, 343 лиценцираних пружалаца услуга социјалне заштите, 140 центара за социјални рад (са међуопштинским центрима за социјални рад), као и велики број услуга социјалне заштите које пружају велики број невладиних организација (око 400)[[5]](#footnote-5) контолише свега 13 инспектора социјалне заштите (инспектори Министарства (9), покрајински (3) као и инспектори Секретаријата за социјалну заштиту града Београда (1)).

Одељење за инспекцијски надзор Министарства, има искуство рада од 13,5 година и актуелно броји девет инспектора: два правника, три социјална радника, три психолога и један педагог.

Одељење за инспекцијски надзор Министарства за рад, запошљавање, борачка и соцјална питања, као организациона јединица Сектора за бригу о породици и социјалну заштиту, обавља послове који се односе на[[6]](#footnote-6): инспекцијски надзор над радом установа социјалне заштите и других правних и физичких лица која обављају делатност социјалне заштите односно психолошке делатности у погледу примене закона, других прописа и општих аката; контролу поступка пријема корисника у установу социјалне заштите за смештај корисника у погледу потреба корисника и капацитета установе; контролу прописаних евиденција; приговоре на рад установа социјалне заштите од стране корисника, запослених, грађана и других институција; сагласност за накнаде трошкова смештаја у интернат средњих школа и трошкова оспособљавања деце и омладине ометене у развоју; инспекцијски надзор над радом органа којима је поверено вршење инспекцијског надзора (покрајина, град Београд) и друге послове из делокруга Одељења.

Инспектори социјалне заштите Министарства поред послова инспекцијског надзора од 2013. године обављају и послове лиценцирања организација социјалне заштите за пружање услуга из ове области: по захтеву организације за издавање лиценце за пружање услуга социјалне заштите воде управни поступак, у оквиру кога утврђују испуњеност услова и стандарда за пружање конкретне услуге, врше ванредне утврђујуће инспекцијске надзоре, по потреби допунске и контролне надзоре, сачињавају записнике о истим, сачињавају решења, а касније, током пружања услуге, обавезни су да контролишу поштовање испуњених услова и стандарда од стране пружаоца услуге током целог периода важења лиценце. Такође, у надлежности инспектора социјалне заштите Министарства је и суспендовање и одузимање лиценци по Законом о социјалној заштити прописаним условима и околностима.

Послове инспекцијског надзора инспектори Минстарства у највећем броју случајева обављају у пару (два инспектора) због сложености посла и обезбеђивања мултидисциплинарног приступа.

Имајући у виду да је број реализованих инспекцијских надзора у току 2017. године био 249, а да је у календарској години 52 седмице, произилази да је током једне седмице инспекција министарства реализовала у просеку око 5 (4,78) инспекцијских надзора, те је закључак да су инспектори реализовали у просеку једну инспекцију сваког радног дана, односно да је сваки инспектор социјалне заштите, с обзиром да инспекцијске надзоре реализују у пару, у просеку реализовао у извештајном периоду у просеку 62,25 инспекцијских надзора.

На основу изнетог, може се констатовати да за контролу наведеног броја пружалаца услуга социјалне заштите и ималаца јавних овлашћења (центри за социјални рад) који такође подлежу инспекцијској контроли, није ангажован довољан број инспектора социјалне заштите. Имајући у виду чињеницу да Одељење за инспекцијски надзор овог министарства, односно инспектори социјалне заштите поред инспекцијских послова реализују и послове лиценцирања организација социјалне заштите за пружање услуга, број инспектора ангажованих у овом одељењу је далеко испод неопходног минимума. Инспекција социјалне заштите не располаже сопственим превозним средством за реализацију инспекцијских надзора, већ у овој организацији зависи од расположивих могућности Министарства за рад, запошљавање, борачка и социјална питања, што умногоме ограничава реализацију инспекцијских надзора. То су разлози што се да се инспекцијске контроле не врше континуирано, већ најчешће поводом инцидентних догађаја, о чему је већ било речи. Из наведеног следи закључак да се квалитет услуга социјалне заштите контролише углавном у ванредним околностима и кроз утврђивање услова за почетак рада (добијање лиценце). Редовних инспекцијских надзора нема у довољној мери или их уопште нема, као што је то случај у 2017. години, да би се обезбедила редовна и устаљена контрола квалитета услуга**.**

1. **Инспекцијски надзори инспекције социјалне заштите**

Просечан број инспекцијских надзора у ранијем периоду кретао се око 80 инспекција годишње. Инспекцијских надзора у 2014. години било је 172, у 2015. - 192, у 2016. години 258, а у 2017. години укупно 249 надзора.

**Табела бр. 1: Преглед реализованих нспекцијских надзора од 2010.-2017. године**

**Година Укупнo Ванредни Захтеви за лиценцу Редовни Саветодавне**

 **сл. посете**

 2010. 106 44 36 **26 /**

 2011. 85 32 35 **18 /**

 2012. 87 32 41 **14 /**

1. 107 37 22 **48 /**
2. 172 83 54 **35 /**

 2015. 192 115 50 **27 /**

2016. 258 78 175  **6 /**

2017. 249 87 103 **/ 59**

Из приказаних података уочљиво је да се инспекцијски надзори у социјалној заштити спроводе углавном кроз ванредне инспекцијске надзоре, поводом инцидентних ситуација или по сазнању о постојању илегалног пружаоца услуга (нерегистровани субјекти, без лиценце за рад) и по захтеву за утврђивање испуњености услова за добијање лиценце за пружање услуга социјалне заштите (утврђујући инспекцијски надзори). Разлог за ово је првенствено у недовољном броју ангажованих инспектора социјалне заштите, због чега је немогуће обезбедити континуиране редовне инспекцијске надзоре и континуитет контроле над пружаоцима услуга социјалне заштите и осталим установама – надзираним субјектима у овој области.

1. **Број утврђених нерегистрованих субјеката и мере спроведене према њима**

За 13,5 година постојања инспекције социјалне заштите Министарства издато је укупно 122 забрана рада илегалним пружаоцима услуга(нерегистровани субјекти). У 2017. години је издато 12 забрана рада:

**Табела бр. 2: Нерегистровани субјекти у 2017. години**

|  |  |  |  |
| --- | --- | --- | --- |
| **Редни број** | Број предмета | **Назив дома,****име и презиме власника** | **Датум издавања забране** |
| 1. | 551-00-00261/2017-19  | Илегални дом за одрасле и старијеБеоград, Железник ул. Боре Радијевића 11**Татјана Младеновић** | 12.05.2017. године |
| 2. | 551-00-00153/2017-19  | Илегални дом за одрасле и старије**''ZRELO DOBA'' Д.О.О.**Палилула, Београдул.Сланачки пут бр. 137нСлавицa Војиновић | 12.05.2017. године |
| 3. | 551-00-00252/2017-19  | Илегални дом за одрасле и старијеБеоград, Звездара ул. Милана Предића бр. 41Драгици (Станоје) Маринковић | 12.05.2017. године |
| 4. | 551-00-00113/2017-19  | Илегални дом за одрасле и старије **'' ЕНЦИЈАН''**Београд,ул. Душана Кведера бр. 13Илија Ћирковић | 12.05.2017. године |
| 5. | 551-00-00648/2016-19  | Илегални дом за одрасле и старије''**КУЋА У БОРОВИМА**''Лештане, општина Гроцка ул. 7.јула бр. 11**Никола Стевановић** | 15.05.2017. година |
| 6. | 551-00-00537/2016-19 | Илегални дом за одрасле и старије**''РЕА ПЛУС ''**Београд, Ресник, ул. Војислава Радовановића бр.9**Чедомир Мицић** | 24.05.2017. година |
| 7. | 022-02-00036/2017-19 | Илегални дом за одрасле и старије **''LIVE NEGA''** Београд-Вождовац, ул. Дели Радивоја бр.29**Ковачевић Жељко****У накнадном поступку добијена лиценца за пружање услуге смештаја** | 01.06.2017. година |
| 8. | 551-00-00333/2017-19 | Илегални дом за одрасле и старије**''DOM AVALSKA OAZA''**Београд, Пиносава, ул. Прва нова бр.23**Иван Јурак****У накнадном поступку добијена лиценца за пружање услуге смештаја** | 02.06.2017. година |
| 9. | 551-00-00286/2017-19 | Илегални дом за стара лица''ФЕНИКС'' Обреновац, ул. Краља Милутина бр.31аЗдравко Куртиновић | 27.06.2017. |
| 10. |  | Илегални дом за стара лица**''БИБИН САН''** Аранђеловац, село Брезовац бб **Добринка Лукић – Botherel** | 17.07.2017. |
| 11. | 022-02-00082/2017-19 | Илегални дом за стара лица**''NEDA S''**Палилула, Београдул.Зрењанински пут 152Богдана Стоковић **У накнадном поступку добијена лиценца за пружање услуге смештаја** | 19.07.2017. |
| 12. | 551-00-00153/2017-19  | Илегални дом за одрасле и старије**''ZRELO DOBA'' Д.О.О.**Палилула, Београдул.Сланачки пут бр. 137нул.Драгиње Адамовић бр.20 –нови назив улицеСлавицa Војиновић | 15.11.2017. године |

 Свим наведеним нерегистрованим субјектима изречена је забрана рада и наложено да у прописаном року испразне објекте од корисника. У периоду након издатих забрана, три организације социјалне заштите је ушла у поступак лиценцирања и испунила услове за добијање лиценце за пружање услуге смештаја одраслим и старијим лицима.

1. **Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција социјалне заштите**

Инспектори социјалне заштите су током 2017. године, у току вршења инспекцијског надзора надлежним правосудним органима поднели укупно 3 пријаве за покретање прекршајног поступка.

1. **Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавања настанка штетних последица по законом и другим прописом заштићена добра, права и интересе, подаци о броју и облицима ових активности и кругу лица обухваћених овим активностима (превентивно деловање инспекције)**

У оквиру укупног броја реализованих инспекцијских надзора током 2017. године реализовано је 59 службених саветодавних посета:

 – 40 службених саветодавних посета свим установама социјалне заштите за смештај одраслих и старијих чији је оснивач Република Србија или Аутономна покрајина Војводина, у циљу подстицања достизања стандарда прописаних за пружање услуге смештаја и испуњености услова за добијање лиценце за конкретну услугу. Укупан обухват овом услугом у наведеним установама социјалне заштите је 8.966 корисника на смештају,

* 1 службена саветодавна посета Центру за породични смештај и усвојење Ниш,
* 5 службених саветодавних посета установама социјалне заштите за смештај деце и младих са сметњама у развоју и одраслих и старијих са интелектуалним тешкоћама и тешкоћама у комуникацији,
* 1 службена саветодавна посета установи за смештај деце и младих, и
* 12 службених саветодавних посета другим пружаоцима услуга социјалне заштите.

Све реализоване службене саветодавне посете су биле усмерене ка подстицању и подржавању законитости рада, заштити права корисника и спречавању настанка штетних последица.

1. **Мере предузете ради уједначавања праксе инспекцијског надзора и њихово дејство**

Ради уједначавања праксе инспекцијског надзора инспектори социјалне заштите су све утврђујуће ванредне инспекцијске надзоре на територији АП Војводине реализовали у сарадњи са покрајинским инспекторима социјалне заштите.

Сарадња међу инспекцијским службама на различитим нивоима је успостављена и спроводи се кроз координисане инспекцијске надзоре, појединачне консултације инспектора или између служби, као и кроз установљавање неформалних правила понашања и професионалног кодекса, а у складу са Законом о инспекцијском надзору.

1. **Остварење плана и ваљаности планирања инспекцијског надзора, нарочито у односу редовних и ванредних инспекцијских надзора, број редовних инспекцијских надзора који нису извршени и разлозима за то, број допунских налога за инспекцијски надзор**

Према Годишњем плану инспекцијских надзора инспекције социјалне заштите за 2017. годину, број 021-02-00017/2017-19 од 01.02.2017. године планирано је да инспектори социјалне заштите министарства у првој половини године реше захтеве за лиценцирање организација социјалне заштите приспеле током 2016. године а који су пренети у 2017. годину, чиме би се се у највећем реализовали ванредни утврђујући инспекцијски надзори. Било је очекивано је да ће захтеви за лиценцирање приспевати мањом динамиком током 2017. године, што би значило да би у другој половини 2017. године број таквих инспекција био мањи.

Наиме, у току 2016. године (22. мај 2016. године је био законски рок за подношење захтева за лиценцу организација социјалне заштите које су актуелно пружале услуге социјалне заштите) Одељењу за инспекцијски надзор Министарства поднето је укупно 460 захтева организација социјалне заштите за издавање лиценце за пружање услуга у овој области. У истој години издато је 115 лиценци (од почетка лиценцирања 2013. године до краја 2015. године издато је свега 108 лиценци организацијама социјалне заштите).

Велики број захтева је пренет и у 2017. годину, током које је издато још 108 лиценци организацијама социјалне заштите за пружање услуга, а динамика подношења захтева за лиценцирање је била иста током целе године, без очекиваног пада. Још увек нису решени сви захтеви за лиценцу пренети из 2016. године, углавном због решавања претходних питања (проптивпожарна заштита и сл), због чега је велики број поступака лиценцирања обустављен.

У недостатку капацитета да благовремено и својим ресурсима у редовним и ванредним инспекцијским надзорима потпуно обухвати све пружаоце услуга проценом ризика уз примену контролних листи из области социјалне заштите, Одељење за инспекцијски надзор Министарства је планирало да у првој половини 2017. године реализује обуке пружаоцима услуга (сврстаним у неколико група – по сличности делатности или услуга) за примену контролних листи као механизама за самопроцену. По Годишњем плану за 2017. годину, о исходима извршене самопроцене требало је организације социјалне заштите обавезати на извештавање Одељења за инспекцијски надзор Минстарства што је требао бити основ за даље планирање инспекцијских надзора.

У складу са Годишњим планом инспекцијских надзора инспекције социјалне заштите за 2017. годину и Законом о инспекцијском надзору (члан 14. став 5) инспекција социјалне заштите Министарства за рад, запошљавање, борачка и социјална питања је у 2017. години од свих надзираних субјеката захтевала да у одређеном року изврше самопроцену испуњености захтева из контролне листе и самопроцену ризика и о томе доставе извештај.

У циљу што квалитетније реализације овог процеса и уједначеног поступања надзираних субјеката сагласно садржини контролних листа и правилима о процени ризика, инспекција је реализовала обуке надзираним субјектима. Реализовано је укупно 10 радионица са обукама и инструктажама пружаоцима услуга (сврстаним у неколико група – по сличности делатности или услуга) за примену контролних листа као механизама за самопроцену. Обукама је обухваћено укупно 236 организација социјалне заштите (центри за социјални рад, центри за породични смештај и усвојење, установе социјалне заштите за смештај корисника чији је оснивач Република Србија или Аутономна покрајина Војводина, приватни домови за старе, други пружаоци услуга социјалне заштите).

О исходима извршене самопроцене организације социјалне заштите имале су обавезу извештавања у датом року Одељењу за инспекцијски надзор Минстарства што је, заједно са достављеном самопроценом пружалаца, и наставком процеса лиценцирања организација социјалне заштите било основ за сачињавање плана за 2018. годину.

Преглед резултата анализе чини саставни део овог Предлога плана (**Прилог**).

Што се редовних инспекцијских надзора тиче, Планом је предвиђено да током 2017. године редовним инспекцијским надзорима буду обухваћене веће установе социјалне заштите за смештај корисника на чији рад је током 2016. године пристигао већи број представки и у којима су се више пута дешавале инцидентне ситуације (Установа за смештај одраслих и старијих са интелектуалним потешкоћама и тешкоћама у комуникацији Кулине; Установа за смештај одраслих и старијих са интелектуалним потешкоћама и тешкоћама у комуникацији Тутин; као и 5 лиценцираних оранизација социјалне заштите које су лиценцу стекле на почетку успостављања система лиценцирања (2013. године) ради праћења обавезе испуњавања услова за лиценцу током читавог период важења лиценце. Током 2017. године инспекција социјалне заштите услед недовољног броја ангажованих инспектора социјалне заштите, великог броја захтева за лиценцирање, бројних представки и притужби, као повода за ванредне инспекцијске надзоре није реализовала ни један редовни инспекцијски надзор. Но, наведене установе и пружаоци услуга су током извештајног периода били обухваћени ванредним инспекцијским надзорима, неки чак и више пута.

Планом Одељења за инспекцијски надзор министарства за 2017. годину пројектовано је да ће током те године инспектори социјалне заштите реализовати више од 200 инспекцијских надзора, што је и остварено (249 инспекцијских надзора).

1. **Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције)**

У складу са одредбама Закона о инспекцијском надзору (”Службени гласник РС”, број 36/15) инспектори социјалне заштите министарства, ради остварења циљева инспекцијских надзора, делују и превентивно, кроз обавештавање јавности и надзираних субјеката, и реализује следеће активности:

-објављују на званичној интернет страници министарства податке о регистрованим и нерегистрованим субјектима које пружају услугу социјалне заштите;

-објављују на званичној интернет страници министарства контролне листе из области социјалне заштите које примењују у инспекцијским надзорима;

-објављују на званичној интернет страници министарства годишње планове рада инспекције социјалне заштите.

Превентивно деловање инспекције социјалне заштите огледа се и кроз свакодневно пружање саветодавне подршке надзираним субјектима, односно установама социјалне заштите и пружаоцима услуга социјалне заштите. Инспектори социјалне заштите, по вршењу надзора, у записницима о инспекцијском надзору, поред наложених мера, указују или налажу на одређено чињење или нечињење.

1. **Ниво усклађености пословања и поступања надзираних субјеката са законом и другим прописом, који се мери помоћу контролних листи**

На основу анализе реализованих самопроцена по контролним листама у области социјалне заштите током 2017. године, коју је реализовало 458 надзираних субјеката[[7]](#footnote-7), 291 надзираних субјеката послује са незнатним степеном ризика, 134 са ниским, 24 са средњим степеном, 2 са високим и 5 надзираних субјеката је самопроценило да се налази у критичном степену ризика.

Анализа достављених извештаја о самопроцени по контролним листама послужила је као основ за доношење Годишњег плана инспекцијских надзора инспекције социјалне заштите у 2018. години.

Преглед резултата анализе чини саставни део овог Предлога плана (**Прилог**).

1. **Ниво координације инспекцијског надзора са инспекцијским надзором кога врше друге инспекције**

Током 2017. године инспекција социјалне заштите је реализовала, осим заједничких инспекцијских надзора са покрајинском инспекцијом социјалне заштите, и координисане инспекцијске надзоре са другим инспекцијским службама: инспекција рада (4), као и инспекцијске надзоре уз асистенцију полиције (3).

1. **Придржавање рокова прописаних за поступање инспекције**

Инспекцијски надзори и поступци у оквиру инспекцијских надзора инспекције социјалне заштите се реализују у прописаним роковима. Кашњења постоје само по питању решавања захтева за лиценцирање организација социјалне заштите, углавном у 2017. години због потребе решавања претходног питања (испуњавање услова противпожарне заштите).

1. **Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

У извештајном периоду није било покретања другостепених поступака нити спорова у односу на донете управне акте инспекције социјалне заштите.

1. **Поступање у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле**

У извештајном периоду на рад инспекције социјалне заштите поднета је једна представка, и односила се на благовременост поступања (неблаговременост изласка на ванредни теренски инспекцијски надзор, због притужбовања на квалитет услуге домског смештаја за одрасла и старија лица, приватни пружалац услуге у поступку лиценцирања, који је из ранијег периода имао дозволу за рад по раније важећим прописима).

По наведеној представци је решавао министар надлежан за рад, запошљавање, борачка и социјална питања.

Утврђено је да је разлог неблаговремености поступања инспектора социјалне заштите објективна спреченост изласка на теренску проверу, услед недостатка службеног возила, за шта се инспекција надлежној служби министарства обраћала у више наврата.

1. **Обуке и други облици стручног усавршавања инспектора, број тих обука и других облика стручног усавршавања и број инспектора који су похађали те обуке и друге облике стручног усавршавања**

У извештајном периоду сви инспектори социјалне заштите министарства (9) су похађали радионице на тему „Етички принципи и стандарди у социјалном раду“ у организацији Коморе социјалне заштите.

Сви инспектори социјалне заштите министарства који су имали обавезу полагања испита за инспекторе су положили наведени испит.

1. **Иницијативе за измене и допуне закона и других прописа**

Инспектори социјалне заштите покренули иницијативу и у радним су групама за:

* Измене и допуне закона о социјалној заштити, у циљу усаглашавања истог са Законом о инспекцијском надзору,
* Израду Нацрта Закона о заштити права лица са менталним сметњама у установама социјалне заштите,
* Измене и допуне Правилника о ближим условима и стандардима за пружање услуга социјалне заштите,
* Измене и допуне Правилника о лиценцирању организација социјалне заштите.

Инспекција социјалне заштите је сачинила:

* Правилник о посебним елементима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области социјалне заштите
* Предлог Правилника о обрасцу и садржини службене легитимације инспектора социјалне заштите
1. **Стање у области извршавања поверених послова инспекцијског надзора**

Када су у питању центри за социјални рад и пружаоци дневних услуга у заједници са територије града Београда, (осим смештаја за жртве трговине људима), инспекцијски надзор врши градска управа града Београда као поверени посао, преко инспектора социјалне заштите[[8]](#footnote-8). **Градски секретаријат за социјалну заштиту града Београда актуелно има ангажованог једног инспектора социјалне заштите** (правник). Инспектор социјалне заштите ангажован у Секретаријату још увек није положио испит за инспектора, очекује се реализација у законом прописаном року.

 **Табела број 3: Бројчана евиденција урађених послова инспектора социјалне заштите Секретаријата за социјалну заштиту града Београда у 2017. години:**

|  |  |  |
| --- | --- | --- |
| **Редни број** | **Опис урађеног посла** | **Количина** |
| 1. | Редован инспекцијски надзор у складу са Планом инспекцијског надзора за 2017. годину | 2 |
| 2. | Ванредни инспекцијски надзор  | 6 |
| 3. | Контролни инспекцијски надзор у складу са Планом инспекцијског надзора за 2017. годину | 2 |
| 4. | Стручне саветодавне посете у складу са Планом инспекцијског надзора за 2017. годину | 7 |
| **Укупно инспекцијских надзора и стручних саветодавних посета у 2017. години**  | **17** |

Послове **инспекцијског надзора у оквиру Покрајинског секретаријата за социјалну политику, демографију и равноправност полова** обављају инспектори социјалне заштите, организовани као Група за инспекцију социјалне заштите, као поверен посао у складу са чланом 168. Закона о социјалној заштити (”Службени гласник РС”, број 24/2011), где је утврђено да инспекцијски надзор над радом установа социјалне заштите и пружалаца услуга социјалне заштите на територији аутономне покрајине врши надлежни орган аутономне покрајине.

Група за инспекцију социјалне заштите обавља послове који се односе на: инспекцијски надзор над радом установа социјалне заштите и других правних и физичких лица која обављају делатност социјалне заштите на територији АП Војводине у погледу примене закона, других прописа и општих аката; контролу поступка пријема корисника у установе социјалне заштите за смештај корисника у погледу потреба корисника и капацитета установа на територији АП Војводине; контролу прописаних евиденција; приговоре на рад установа социјалне заштите на територији АП Војводине од стране корисника, запослених, грађана и других институција и друге послове из делокруга Групе.

Актуелно на територији Аутономне покрајине Војводине инспекцијски надзор врше три инспектора социјалне заштите од тога: један правник, један социјални радник и један андрагог, са напоменом да се послови инспекцијског надзора у 95% случајева обављају у пару (два инспектора) због сложености посла (мултидисциплинарни приступ). Посебно се напомиње да је од 17. октобра 2017. године један инспектор социјалне заштите одсутан са рада (боловање) тако да су у периоду од три месеца у 2017. години инспекцијске послове обављала само два инспектора на територији АП Војводине. Ова два инспектора социјалне заштите још увек нису положила испит за инспектора, очекује се реализација у законом прописаном року

У складу са одредбама Закона о инспекцијском надзору (”Службени гласник РС”, број 36/15), Група за инспекцију социјалне заштите, ради остварења циља инспекцијског надзора, превентивно, кроз обавештавање јавности и субјеката, реализује следеће активности:

-објављује на званичној интернет страници податке о регистрованим и нерегистрованим субјектима које пружају услугу социјалне заштите;

-објављује на званичној интернет страници Покрајинског секретаријата контролне листе из области социјалне заштите које примењује у поступку редовног инспекцијског надзора;

-објављује на својој званичној интернет страници Секретаријата годишње планове рада инспекције социјалне заштите на територији Аутономне покрајине Војводине, а који је усвојен Одлуком Координационе комисије, број: 06-00-416/2017-08 од 21. децембра 2017. године.

Превентивно деловање Групе за инспекцију социјалне заштите огледа се и кроз свакодневно пружање саветодавне подршке субјектима надзора, односно установама социјалне заштите и пружаоцима услуга социјалне заштите. Инспектори социјалне заштите у свом раду, приликом вршења надзора, превентивно деловање уједно врше и на тај начин што се у записницима о инспекцијском надзору, поред наложених мера, врше и указивање или налагање на одређено чињење или нечињење.

Све организације социјалне заштите, односно пружаоци услуга социјалне заштите били су у обавези да најкасније до 22.05.2016. године поднесу захтеве за добијање лиценце Министарству за рад, запошљавање, борачка и социјална питања, уколико су наведене услуге пружали. С обзиром на велики број захтева за лиценцирање организација социјалне заштите био је приоритет у 2017. години, а све у координацији са надлежном републичком инспекцијом.

Поред ванредног инспекцијског надзора који се врши по захтеву странке када је потребно утврдити испуњеност прописаних услова, инспекција социјалне заштите је имала већи број ванредних инспекцијских надзора у предузимању радњи у поступцима према нерегистрованим и регистрованим субјектима. Укупно извршених инспекцијских надзора било је 119 током 2017. године, од чега је извршено 43 надзора над нерегистрованим субјектима, а укупно је дато 25 забрана рада.

Инспекцијски надзор у области социјалне заштите током 2017. године спроводио се углавном кроз ванредне инспекцијске надзоре, поводом инцидентних ситуација или по сазнању о постојању нерегистрованог (илегалног) пружаоца услуга. Разлог за ово је првенствено у недовољном броју ангажованих инспектора социјалне заштите, због чега је немогуће обезбедити већи број редовних инспекцијских надзора и континуитет контроле над пружаоцима услуга социјалне заштите и осталим установама.

Планирани редовни инспекцијски надзори који су одобрени Одлуком савета Координационе комисије као план за 2017. годину, коју чине седам центара за социјални рад; четири установе за смештај корисника и девет приватних установа за смештај одраслих и старих извршен је у 20% као редован инспекцијски надзор , док је у 80% извршен као ванредни инспекцијски надзор.

Инспектори социјалне заштите су током 2017. године, у току вршења инспекцијског надзора надлежним правосудним органима поднели укупно 23 пријаве за учињено кривично дело или привредни преступ или поднели захтев за покретање прекршајног поступка.

1. Закон о социјалној заштити, члан 168 став 2, ''Службени гласник РС'', број 24/11 [↑](#footnote-ref-1)
2. Закон о социјалној заштити, члан 168 став 3, ''Службени гласник РС'', број 24/11 [↑](#footnote-ref-2)
3. Закон о социјалној заштити, члан 169 став 3, тачка 1), ''Службени гласник РС'', број 24/11 [↑](#footnote-ref-3)
4. 9 на нивоу Републике, 3 у АП Војводини и 1 у Београду [↑](#footnote-ref-4)
5. База података о локалним услугама, Републички завод за социјалну заштиту <http://www.zavodsz.gov.rs/index.php?option=com_content&task=view&id=245&Itemid=245> [↑](#footnote-ref-5)
6. Правилник о унутрашњем уређењу и систематизацији радних места у Министрству за рад, запошљавање, борачка и социјална питања. [↑](#footnote-ref-6)
7. Табела број 5 - Прилог [↑](#footnote-ref-7)
8. Закон о социјалној заштити, члан 168 став 3, ''Службени гласник РС'', број 24/11 [↑](#footnote-ref-8)